GYUNG 1
Cangxeih Israel Nyings Suon
1Israel dius jens Egutu masyah thuq zis aiq vzvn, aiq vkhyvp cangxeih vnyeih lyis Yhensain ka Sina mhanhdyvp, nyah xikkhonh Zvng mas Moshe lhyi taiq: 2Nvng yahge Aron Israel dius jens lyis nyah yhenbang, nyah vhuh khyvlyis nyings kui geh. 3Aiqci zvn bos bang, nghuot ya hauh thoq pheh jes muh wons geh bang yukgis jens dvnganh dah nyings lhaih toh geh. 4Namoq lyis pangh das xiklyis vkoq khanghmuh masyah vhuh uhjyung dvyuk yuk sang geh. 5-16Heika haih muh nyhenshang dius phung mhayah khyen toh, nyamoq vkoq mas dah uhshe bang vbusbih jens nghuot.
|Vkoq||vhuh uhjyung|
|Ruben||Shedeur lo Elizu|
|Simon||Zurishadai lo Shelumiel|
|Yuda||Aminadab lo Nashon|
|Isakha||Zua lo Nethanel|
|Zebulun||Helon lo Eliab|
|Ephraim||Amihud lo Elishama|
|Manase||Pedazu lo Gamaliel|
|Benyamin||Gideoni lo Abidan|
|Dan||Amishadai lo Ahiza|
|Asher||Okran lo Pagiel|
|Gad||Deuel lo Eliasap|
|Napthali||Enan lo Ahira nghuot.|
17Hai dvci aiq yuk moq pangh zis yah Moshe yahge Aron gas 18aiq vkhyvp, das vnyeih lyis moqphung gonh lyis dvgeh khi huom lha yhenbang yahge vhuh khyvlyis dius dvnganh dah nyings yoh lhaih toh. Aiqci zvn masyah thoq pheh yukgis jens dah nyings dvnganh suon lha lhaih comh toh. 19Houka Yhensain Moshe lhyi tying toh vgus nghuot. Moshe ka Sina mhanhdyvp mas dius jens dah nyings lhaih. 20-46Yakop lobes Ruben vkoq masyah xi lha yhenbang, vhuh khyvlyis aiqci zvn masyah thoq pheh jes muh wons geh dah yukgis jens dvnganh nyings tsain kat. Suon bos bang dvnganh gas o mha lhaih toh.
|Vkoq||Sonzoh|
|Ruben||46,500|
|Simon||59,300|
|Gad||45,650|
|Yuda||74,600|
|Isakha||54,400|
|Zebulun||57,400|
|Ephraim||40,500|
|Manase||32,200|
|Benyamin||35,400|
|Dan||62,700|
|Asher||41,500|
|Napthali||53,400|
|Dvnganh lyis:||603,550|
47Lewi jens gas gohkoq bang yah dvgeh nyings ma kat. 48Khasoeh ge lyis Yhensain Moshe lhyi taiq zis gas, 49Nvng dius jens lyis jes muh wons wuq geh bang nyings kui lhyi Lewi vkoq lyis vbos nhang. 50Hauh gungsthaiq Lewi jens lyis ngah xikkhonh mas Zvng yahge nyah kyahsoe dvnganh yoeuh das yvmas kat chah. Nyamoq gas hau Zvng yahge nyah kyahsoe dvng das, houmha phuqsoe das. Nyamoq dah thoenggus gas hauh yvm lhaink yah toeutsung das. 51Namoq dah thoenggus cheh khanghmuh Lewi jens gas Zvng lyis thyoq das; thoenggus saiq mas thoeng khanghmuh Zvng lyis toeutsung das. Lewi mas lai las hank laus eq hau Zvng nvm mas los soeu lhyi sat chah. 52Nyet dah Israel dius jens eq nyang phung nyang, yuk khanghmuh vsainnyang dvp, vsainnyang khyiq nvm mas thoenggus tsain kuot das. 53Israel moqphung lhyi ngos nhaiqyo las bat zis ma jweh bas jungh, Lewi jens gas hau zvng yvmlhaink mas thoeng lha hau Zvng lyis zungh chah, ge. 54Housoeh las Israel jens gas Yhensain Moshe lhyi tying toh zis dvnganh kuot.